А як інакш усё гэта растлумачыць? Ну не ідыятызмам жа вайскоўцаў і цывільных грамадзян, чыноўнікаў і «дэпутатаў» - такой ступені ідыятызму, каб прыдумаць гэтыя змены ў наборнае заканадаўства не існуе, з ёй бы ніхто не выжыў і ўжо сапраўды быў бы не ў стане данесці да рота лыжку. А калі ўсе яны зухі і нават вельмі укормленыя - значыць, справа проста ў фізічных законах, якія ад чалавека не залежаць. Мы ж не можам скасаваць гравітацыю, нарэшце. І цяпер няўмольныя фізічныя законы, над якімі чалавек не мае ўлады, будуць дзейнічаць па-свойму. Калі чыноўнікі яшчэ не зразумелі, я ім сцісла і простымі словамі гэты падручнік фізікі перакажу.